ભગવાન કેવો ગુણ લે છે ? અલ્પ ગુણને પણ અમલ કરે, જુનાગઢનો નવાબ મુસલમાન હતો, સહુએે ના પાડી કે, જુનાગઢમાં મંદિર નહિ બાંધવા દઇએ. બ્રહ્માનંદ સ્વામીએ ઘણું સમજાવ્યું, તો પણ બધા રાજકારણીઓએ મનાઇ કરી, મંદિર નહિ બાંધવા દઇએ, પણ એક નવાબે રજા દીધી. ખુશીથી બેધડક થઇને મંદિર બનાવો, હું બેઠો છું, હું અનુમતિ આપું છું. મંદિરનો અને સંતોનો પક્ષ રાખ્યો. બધાને હિંમત આવી ગઇ. સુંદર મંદિર બાંધવાની તૈયારી થઇ ગઇ. વરસો વીત્યા પછી નવાબ બીમાર થયો, ત્યારે સંતોને લઇને શ્રીજીમહારાજ નવાબને ધામમાં તેડવા માટે આવ્યા.